wannaphong/clean_thaiwikipedia huggingface dataset:
# อีวานอ-ฟรันกิวสก์
อีวานอ-ฟรันกิวสก์ (,) เดิมมีชื่อว่า สตานิสลาวิว ,The Sad End of the Orange Revolution, Der Spiegel (14 January 2010) สตานิสเลา , ชตานิสเลา  และ สตาญิสวาวุฟ  เป็นนครในภาคตะวันตกของประเทศยูเครน เป็นศูนย์กลางการบริหารของแคว้นอีวานอ-ฟรันกิวสก์และเขตอีวานอ-ฟรันกิวสก์ และเป็นที่ตั้งหน่วยงานบริหารของเทศบาลนครอีวานอ-ฟรันกิวสก์ซึ่งเป็นหนึ่งในเทศบาลของยูเครน นครมีประชากร 237,855 คน (ประมาณการ ค.ศ. 2021)

สตาญิสวาวุฟได้รับการก่อตั้งขึ้นในช่วงกลางคริสต์ศตวรรษที่ 17 เพื่อเป็นป้อมปราการของตระกูลปอตอตสกีจากโปแลนด์ ต่อมาถูกผนวกเข้ากับจักรวรรดิฮาพส์บวร์คระหว่างการแบ่งโปแลนด์ครั้งที่ 1 ใน ค.ศ. 1772 และกลายเป็นสมบัติของรัฐภายในจักรวรรดิออสเตรีย ป้อมปราการดังกล่าวค่อย ๆ เปลี่ยนสภาพเป็นหนึ่งในเมืองที่โดดเด่นที่สุดบริเวณเชิงเขาคาร์เพเทียน หลังสงครามโลกครั้งที่ 1 สตานิสลาวิวทำหน้าที่เป็นเมืองหลวงชั่วคราวของสาธารณรัฐประชาชนยูเครนตะวันตกเป็นเวลาหลายเดือน สตาญิสวาวุฟกลายเป็นส่วนหนึ่งของสาธารณรัฐโปแลนด์ที่ 2 ด้วยผลจากสนธิสัญญาสันติภาพรีกา หลังจากการรุกรานโปแลนด์ของสหภาพโซเวียตในช่วงต้นสงครามโลกครั้งที่ 2 เมืองนี้ถูกผนวกเข้าสหภาพโซเวียต แต่ก็ถูกเยอรมนีนาซีเข้ายึดครองในอีกสองปีต่อมา หลังการปลดปล่อยยูเครนของสหภาพโซเวียตใน ค.ศ. 1944 และการเปลี่ยนแปลงพรมแดน ระบอบคอมมิวนิสต์ได้ปกครองเมืองนี้เป็นเวลาสี่ทศวรรษครึ่ง ไม่กี่ปีก่อนการล่มสลายของสหภาพโซเวียต ธงสีฟ้า-เหลืองได้รับการชูขึ้นในเมืองในฐานะสัญลักษณ์ของประเทศยูเครนที่เป็นเอกราช

สิ่งปลูกสร้างในนครอีวานอ-ฟรันกิวสก์สามารถพบองค์ประกอบของวัฒนธรรมต่าง ๆ สอดประสานกัน เช่น อาคารศาลาว่าการสมัยสาธารณรัฐโปแลนด์ที่ 2, ศูนย์กลางธุรกิจสมัยออสเตรีย-ฮังการี, อาคารห้องพักอาศัยสำเร็จรูปสมัยโซเวียตในเขตชานเมือง และอื่น ๆ อีวานอ-ฟรันกิวสก์ยังเป็นหนึ่งในเมืองหลักของสมาคมยูโรรีเจียนแห่งคาร์เพเทียน
# แชร์นิวต์ซี
แชร์นิวต์ซี (,) หรือ เชร์เนอวุตส์  เป็นนครในภาคตะวันตกของประเทศยูเครน ตั้งอยู่บริเวณตอนบนของแม่น้ำปรุตและเป็นเมืองหลักของแคว้นแชร์นิวต์ซีซึ่งครอบคลุมถึงภูมิภาคบูโควีนาในเขตยูเครน นอกจากนี้ยังเป็นศูนย์กลางการบริหารของเขตแชร์นิวต์ซีและเป็นที่ตั้งหน่วยงานบริหารของเทศบาลนครแชร์นิวต์ซีซึ่งเป็นเทศบาลแห่งหนึ่งของยูเครน จากสำมะโนประชากรยูเครน ค.ศ. 2001 นครนี้มีประชากรประมาณ 240,600 คน และจากการประมาณการใน ค.ศ. 2021 นครนี้มีประชากร 265,471 คน

แชร์นิวต์ซีถือเป็นหนึ่งในศูนย์กลางหลักทางวัฒนธรรมของยูเครนตะวันตก และยังถือเป็นหนึ่งในแหล่งการศึกษาและแหล่งสถาปัตยกรรมสำคัญของยูเครน ในอดีตเป็นชุมชนที่มีผู้คนจากทั่วสารทิศมาอยู่รวมกัน จึงได้รับการขนานนามว่าเป็น "เวียนนาน้อย" และ "เยรูซาเลมแห่งลุ่มน้ำปรุต" แชร์นิวต์ซีเป็นเมืองแฝดกับอีกเจ็ดเมืองทั่วโลก เป็นศูนย์กลางการคมนาคมขนส่งทางรางและทางถนนที่สำคัญของภูมิภาคและมีท่าอากาศยานนานาชาติหนึ่งแห่ง
# แตร์นอปิล
แตร์นอปิล (,) ระหว่าง ค.ศ. 1939–1944 เป็นที่รู้จักในชื่อ ตาร์นอปอล  เป็นนครในภาคตะวันตกของประเทศยูเครน ตั้งอยู่ริมฝั่งของแม่น้ำแซแรต เป็นศูนย์กลางการบริหารของแคว้นแตร์นอปิล และเป็นหนึ่งในเมืองใหญ่ของภาคตะวันตกและของภูมิภาคประวัติศาสตร์กาลิเชียและปอดิลเลีย มีท่าอากาศยานแตร์นอปิลรองรับ ประมาณกันว่าใน ค.ศ. 2021 นครนี้มีประชากร 225,238 คน
# แชร์กาซือ
แชร์กาซือ (,) เป็นนครในภาคกลางของประเทศยูเครน เป็นเมืองหลักของแคว้นแชร์กาซือและเป็นศูนย์กลางการบริหารของเขตแชร์กาซือภายในแคว้นเดียวกัน มีประชากร 272,651 คน (ประมาณการ ค.ศ. 2021)

แชร์กาซือเป็นศูนย์กลางทางวัฒนธรรม การศึกษา และอุตสาหกรรมของแคว้นแชร์กาซือและภูมิภาคเศรษฐกิจกลางของประเทศยูเครน แชร์กาซือเป็นที่รู้จักมาตั้งแต่คริสต์ศตวรรษที่ 13 และมีบทบาทสำคัญในประวัติศาสตร์ของประเทศยูเครน นครนี้เคยเป็นศูนย์กลางของดินแดนแห่งชนคอสแซ็กซึ่งมีส่วนร่วมในการก่อการกำเริบคแมลนึชชือนาและกอลียิวช์ชือนา (กบฏคอสแซ็กและชาวไร่ชาวนา)

แชร์กาซือตั้งอยู่ริมฝั่งขวาของแม่น้ำนีเปอร์ (บริเวณอ่างเก็บน้ำแกรแมนชุก) ห่างจากเคียฟ (เมืองหลวงของประเทศ) ไปทางทิศใต้ประมาณ 200 กิโลเมตร (124 ไมล์) แชร์กาซือแบ่งออกเป็น 2 เขต ได้แก่ ซอสนิวสกึย (รวมหมู่บ้านออร์ชาแนตส์) และปรึดนีปรอว์สกึย และเป็นที่ตั้งหน่วยงานบริหารของเทศบาลนครแชร์กาซือ หนึ่งในเทศบาลของประเทศ นครนี้ฉลองครบรอบ 725 ปีในเดือนมิถุนายน ค.ศ. 2011
# ภูมิหลังทางประวัติศาสตร์ของสงครามรัสเซีย-ยูเครน
ปัจจัยต่าง ๆ ทั้งทางสังคม วัฒนธรรม ชาติพันธุ์ และภาษาล้วนมีผลให้เกิดการก่อการกำเริบในภาคใต้และภาคตะวันออกของยูเครนซึ่งต่อมาปะทุเป็นสงครามรัสเซีย-ยูเครน ในฐานะผลสืบเนื่องจากการปฏิวัติแห่งศักดิ์ศรี (Revolution of Dignity) ที่เกิดขึ้นก่อนหน้า นับตั้งแต่ยูเครนได้รับเอกราชจากสหภาพโซเวียตในปี 1991 ความแตกแยกทั้งทางประวัติศาสตร์และวัฒนธรรม ประกอบกับโครงสร้างของรัฐที่อ่อนแอ ล้วนเป็นผลให้การสร้างอัตลักษณ์ร่วมของชาติยูเครนไม่เกิดขึ้น ในภาคตะวันออกและภาคใต้ของยูเครนใช้ภาษารัสเซียเป็นภาษาหลักแม้กระทั่งในหมู่ชาวยูเครนเองอันเป็นผลมาจากทั้งการทำให้กลายเป็นรัสเซียและการตั้งรกรากของกลุ่มชาติพันธุ์รัสเซียนับตั้งแต่ในสมัยจักรวรรดิรัสเซีย ประชากรในพื้นที่เป็นชาวไครเมียซึ่งเป็นกลุ่มชาติพันธุ์รัสเซียที่ตั้งรกรากในพื้นที่นับตั้งแต่การขับไล่ชาวตาตาร์ไครเมียโดยโจเซฟ สตาลิน ผู้นำโซเวียต หลังสิ้นสุดสงครามโลกครั้งที่สอง ลักษณะต่าง ๆ เหล่านี้แตกต่างสุดขั้วกับภาคตะวันตกและภาคกลางซึ่งในประวัติศาสตร์เคยอยู่ภายใต้ปกครองของจักรวรรดิต่าง ๆ ทั้งเครือจักรภพโปแลนด์–ลิทัวเนียและจักรวรรดิออสเตรีย ในพื้นที่นี้ อัตลักษณ์ทางชาติพันธุ์ ภาษา และความเป็นชาติอย่างยูเครนล้วนคงอยู่อย่างเหนียวแน่น

ความขัดแย้งระหว่างสองกลุ่มที่แตกต่างกันทั้งในทางประวัติศาสตร์และวัฒนธรรมได้ปะทุเป็นความขัดแย้งในทางการเมืองและสังคมภายหลังเหตุการณ์ยูโรไมดานซึ่งเริ่มขึ้นจากการที่วิกตอร์ ยานูกอวึช ประธานาธิบดียูเครน ปฏิเสธการลงนามในความตกลงสมาคมกับสหภาพยุโรปเมื่อวันที่ 21 พฤศจิกายน 2013 มีแรงสนับสนุนให้ยูเครนสร้างความสัมพันธ์ที่ใกล้ชิดกับสหภาพยุโรปอย่างมากในภาคกลางและภาคตะวันตก ในขณะที่ภาคใต้และภาคตะวันออกสนับสนุนให้กระชับความสัมพันธ์แน่นแฟ้นกับรัสเซีย ท้ายที่สุด ยานูกอวึชถูกบังคับให้ลาออกจากตำแหน่งในเดือนกุมภาพันธ์ 2014 ตามมาด้วยการประท้วงสนับสนุนรัสเซียในภาคใต้และภาคตะวันออกซึ่งให้ความสำคัญกับความผูกพันกับรัสเซียในทางประวัติศาสตร์ ภาษา และต่อต้านขบวนการยูโรไมดาน
# วัดผาณิตาราม
วัดผาณิตาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกรูด อำเภอบ้านโพธิ์ จังหวัดฉะเชิงเทรา ที่ดินที่ตั้งวัดมีเนื้อที่ 5 ไร่ 99 ตารางวา

วัดผาณิตารามตั้งวัดเมื่อ พ.ศ. 2447 ได้รับพระราชทานวิสุงคามสีมา เมื่อวันที่ 26 เมษายน 2523 พ.ศ. 2523 ที่ตั้งวัดตั้งอยู่ ฝั่งขวาของแม่น้ำบางปะกงตรงคุ้งน้ำ ซึ่งเดิมเรียกว่า บ้านบางเฟื้อ บริเวณที่ตั้งเดิมเป็นที่ดินของนายเสือ และนางปิ่น (ไม่ทราบนามสกุล) ผู้ริเริ่มสร้างวัดผาณิตาราม ได้แก่ นางผึ้ง วัฒนสินธุ์ และนางสาวพุ่ม พุ่มตระกูล  ได้เจรจาขอซื้อที่ดินเนื้อที่ 5 ไร่ 99 ตารางวา เป็นเงินจำนวน 3 ชั่ง (หรือ 240 บาท) นายเสือและนางปิ่น ได้ยินยอมขายที่ดิน

วัดผาณิตารามมีศาลาการเปรียญเป็นอาคารไม้สักเก่าแก่อายุกว่า 100 ปี และมีหอระฆังไม้ วัดผาณิตารามเป็นศูนย์พัฒนาจิตเฉลิมพระเกียรติ และเป็นสำนักปฏิบัติธรรมประจำจังหวัดฉะเชิงเทรา แห่งที่ 5 ทางวัดจัดอบรมวิปัสสนากรรมฐานสำหรับบุคคลทั่วไปและสำหรับเยาวชนเป็นประจำทุกปี โดยใช้หลักสูตรพัฒนาจิต เพื่อให้เกิดปัญญาและสันติสุขของคุณแม่ สิริ กรินชัย และได้รับการคัดเลือกให้เป็นวัดพัฒนาตัวอย่าง 

รายนามเจ้าอาวาส
 พระอธิการสร้อย
 พระอธิการเย็น
 พระอธิการขาว
 พระอธิการเย็ก
 พระอธิการแดง 
 พระครูอนุกูลธรรมกิจ
 พระครูธรรมประยุต
# ลิลเบบี
ดอมีนิก อาร์มานี โจนส์ (เกิด 3 ธันวาคม ค.ศ. 1994) หรือชื่อในวงการคือ ลิลเบบี (Lil Baby) เป็นแร็ปเปอร์ชาวอเมริกัน เขาก้าวสู่กระแสนิยมหลักเมื่อปี 2017 หลังจากปล่อยมิกซ์เทปชุด เพอร์เฟ็กต์ทิมมิง Alt URL

สตูดิโออัลบัมแรกของลิลเบบี ชุด ฮาร์ดเดอร์แดนเอเวอร์ (2018) ได้รับการรับรองระดับทองคำขาวจากสมาคมผู้ประกอบกิจการเพลงของสหรัฐอเมริกา (RIAA) เพลงในอัลบัม "เอสอินดีด" (กับเดรก) ขึ้นอันดับที่หกบนบิลบอร์ด ฮอต 100 เขายังออกมิกซ์เทปตามมาอีกสองชุดในปี 2018 ได้แก่ ดริปฮาร์ดเดอร์ และ สตรีตกอสซิป มีเพลงที่ประสบความสำเร็จอย่าง "ดริปทูฮาร์ด" (กับกันนา) ขึ้นอันดับที่สี่บนบิลบอร์ด ฮอต 100 อัลบัมหลังยังขึ้นอันดับที่สองบนบิลบอร์ด 200 สตูดิโออัลบัมชุดที่สอง มายเทิร์น ขึ้นถึงอันดับที่หนึ่งบนบิลบอร์ด 200 และได้รับการรับรองระดับทองคำขาวอีกสามครั้งจากอาร์ไอเอเอ เพลง "วีเพด" (กับ 42 ดักก์) ติดอันดับสิบบนฮอต 100 ในเดือนมิถุนายน 2020 เขาออกซิงเกิล "เดอะบิกเกอร์พิกเจอร์" ขึ้นอันดับสามบนฮอต 100 กลายเป็นอันดับที่สูงที่สุดของเขาบนชาร์ตนี้ ในปี 2021 ลิลเบบีและลิลเดิร์ก แร็ปเปอร์จากชิคาโก ได้ออกอัลบัมร่วมมือ ชุด เดอะวอยซ์ออฟเดอะฮีโรส์ กลายเป็นอัลบัมที่สองของเขาที่ติดอันดับหนึ่งบนบิลบอร์ด 200

ตลอดอาชีพของเขา ลิลเบบีได้เสนอเข้าชิงรางวัลแกรมมีสามครั้ง อเมริกันมิวสิกอะวอดส์ และเอ็มทีวีวิดีโอมิวสิกอะวอดส์อย่างละสองครั้ง และเบตอะวอดส์อีกเจ็ดครั้ง เขายังถูกขนานนามให้เป็น "ศิลปินแห่งปี" ที่งานแอปเปิลมิวสิกอะวอดส์ 2020
# วัดดอนพระเจ้า
วัดดอนพระเจ้า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสำราญ อำเภอเมืองยโสธร จังหวัดยโสธร

วัดดอนพระเจ้าตั้งวัดเมื่อ พ.ศ. 2450 ได้รับพระราชทานวิสุงคามสีมาเมื่อวันที่ 18 ธันวาคม พ.ศ. 2544 ปัจจุบันมีพระครูธรรมวงศ์วิวัฒน์ (วัฒนะ) เป็นเจ้าอาวาส

อุโบสถของวัดดอนพระเจ้าปูด้วยรัตนชาตินิล มีความสวยและงดงาม ภายในวัดมีพิพิธภัณฑ์ทางศาสนา เป็นสถานที่เก็บรวบรวมสิ่งของที่เกี่ยวกับพระพุทธศาสนา โดยเฉพาะพระพุทธรูปปางต่าง ๆ จำนวนมาก ปูชนียวัตถุมีพระพุทธไสยาสน์เป็นพระพุทธรูปที่ทำด้วยปูนปั้นและบรรจุวัตถุมงคลหลายอย่างในองค์พระ และพระสังกัจจายน์ ทำด้วยปูนปั้น
# วัดโขงขาว
วัดโขงขาว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านแหวน อำเภอหางดง จังหวัดเชียงใหม่

วัดโขงขาวมีความหมายว่า วัดที่มีซุ้มประตูสีขาวหรืออุโมงค์สีขาว ตั้งวัดเมื่อ พ.ศ. 1999 ได้รับพระราชทานวิสุงคามสีมาเมื่อ พ.ศ. 2525 เป็นวัดที่สร้างขึ้นสมัยพระนางจามเทวี กษัตริย์ผู้ครองเมืองหริภุญชัย และต่อมาในสมัยพระราชพรหมยาน (วีระ ถาวโร)  (หลวงพ่อฤๅษีลิงดำ) (วัดท่าซุง จังหวัดอุทัยธานี) ท่านทรงมีชีวิตอยู่ ท่านได้ทรงมาบูรณปฏิสังขรณ์และสร้างโบราณสถานต่าง ๆ ขึ้นมาใหม่หลายแห่งภายในวัดโขงขาว และถือเป็นวัดสาขาย่อยของวัดท่าซุง จังหวัดอุทัยธานี เดิมอุโบสถเก่ามีช่องขนาดเท่าตัวคนลอดลงไปสู่ถ้ำเล็ก ๆ ได้ ปากทางเข้าคล้ายทางเข้าอุโมงค์ทาสีขาวภายในอุโมงค์ ท่านเจ้าอาวาสพระครูปิยรัตน์ (หลวงพ่อบุญรัตน์ กันตจาโร) ได้บูรณะพระอุโบสถสร้างพระสถูป หรือ เจดีย์สีทองงดงามครอบไว้เหมือนเดิม 

เสนาสนะและสิ่งก่อสร้าง ได้แก่ วิหารพระราชพรมยานไพศาลภาวนานุสิฐเยาลักษณ์มิตรศรัทธา เป็นวิหารร่วมสมัย หลังคาทรงจั่วซ้อน 3 ชั้น เจดีย์ กุฏิพักสงฆ์ หอฉัน ศาลาพระราชพรหมยาน ศาลารายรอบพระอุโบสถ กำแพงวัดก่อสร้างด้วยศิลาแลง มีรูปปั้นสิงห์ที่ซุ้มประตู หน้าวิหารยังมีรูปปั้นมกรคายนาค ภายในวัดหารประดิษฐานพระประธานปางมารวิชัยทรงเครื่อง  ด้านหลังพระประธานเป็น ภาพเขียนพระธาตุประจำราศีต่าง ๆ ทั้ง 12 ราศี มีรูปปั้นเหมือนของหลวงพ่อปาน วัดบางนมโค และหลวงพ่อฤๅษีลิงดำ วัดท่าซุง
# ทางด่วนฮันชิง
thumb|ทางด่วนฮันชิงในโอซากะ
thumb|ทางด่วนฮันชิง สายอิเกดะ ทะลุผ่านชั้น 5–7 ของเกตทาวเวอร์บิลดิง

ทางด่วนฮันชิง  เป็นโครงข่ายทางด่วนที่มีความยาว  ในโอซากะ โคเบะ และเกียวโต ประเทศญี่ปุ่น ดำเนินการโดย บริษัท ทางด่วนฮันชิง จำกัด  เปิดให้บริการเมื่อปี 1962

บางส่วนของทางด่วนฮันชิง จุดที่อยู่ห่างจากสถานีฟูกาเอะไปทางตะวันออกประมาณ  ได้ถล่มลงมาในเหตุการณ์แผ่นดินไหวที่โคเบะเมื่อวันที่ 17 มกราคม 1995 ทางด่วนในส่วนดังกล่าวได้รับการก่อสร้างขึ้นใหม่ในปี 1996

บางส่วนของทางด่วนฮันชิงในโอซากะปรากฏในวิดีโอเกม Tokyo Xtreme Racer 3 และ Wangan Midnight Maximum Tune ตั้งแต่ภาค 3 เป็นต้นไป

 เส้นทาง 
 20px 1 - สายวงแหวน (โอซากะกลาง)
 20px 2 - สายโยโดงาวะ-ซางัง (ฮกโกะ-คิตะ – ยูนิเวอร์แซลสตูดิโอส์เจแปน)
 20px 3 - สายโคเบะ (นิชิ-นางาโฮริ – อามางาซากิ – นิชิโนมิยะ – โคเบะ)
 20px 4 - สายเลียบอ่าว (โอซากะโก – ริงกูทาวน์, ท่าอากาศยานคันไซ)
 20px 5 - สายเลียบอ่าว (โอซากะโก – เกาะรกโก)
 20px 6 - สายยามาโตงาวะ (ซาไก – มัตสึบาระ)
 20px 7 - สายคิตะ-โคเบะ (อิงาวาดานิ – ชิรากาวะ – มิโนตานิ – อาริมะ – นิชิโนมิยะ-ยามางูจิ)
 20px 11 - สายอิเกดะ (อูเมดะ – โทโยนากะ – ท่าอากาศยานคันไซ – คาวานิชิ – อิเกดะ) 
 20px 12 - สายโมริงูจิ (คิตาฮามะ – โมริงูจิ)
 20px 13 - สายฮิงาชิ-โอซากะ (โอซากะกลาง – ฮิงาชิโอซากะ)
 20px 14 - สายมัตสึบาระ (นัมบะ – ฮิราโนะ – มัตสึบาระ)
 20px 15 - สายซาไก (ซูมิโยชิ – ซูมิโนเอะ – ซาไก)
 20px 16 - สายโอซากะโก (นิชิ-นางาโฮริ – โอซากะโก)
 20px 17 - สายนิชิ-โอซากะ (เบ็นเต็นโจ – ซูมิโยชิ)
 20px 31 - สายโคเบะ-ยามาเตะ (โคเบะ – ชิรากาวะ)
 20px 32 - อุโมงค์ชิง-โคเบะ (ทางหลวงแผ่นดินหมายเลข 2 – มิโนตานิ)

 เส้นทางในอดีต 
 20px 8 - สายเกียวโต (ฟูชิมิ – ยามาชินะ) (โอนให้กับบริษัททางด่วนญี่ปุ่นตะวันตก และเทศบาลนครเกียวโต)
# ประธานาธิบดีเบลารุส
ประธานาธิบดีเบลารุส หรือ ประธานาธิบดีแห่งสาธารณรัฐเบลารุส เป็นประมุขแห่งรัฐ ผู้บัญชาการทหารบกและหัวหน้ารัฐบาลโดยพฤตินัย ประธานาธิบดีมีวาระ 5 ปี แต่เนื่องจากการลงประชามติในปี 2539 การเลือกตั้งที่จะเกิดขึ้นในปี 2542 ถูกเลื่อนไปเป็นปี 2544 ภายใต้รัฐธรรมนูญเบลารุสปี 2537 ประธานาธิบดีสามารถดำรงตำแหน่งได้เพียง 2 วาระเท่านั้น แต่ในปี 2547 เกิดการเปลี่ยนแปลงให้ไม่กำจัดวาระ ซึ่งในการเลือกตั้งปี 2537 2544 2549 2553 2558 และ 2563 มีเพียงประธานาธิบดีคนเดียวเท่านั้นที่ดำรงตำแหน่งคือ อาเลียกซันดร์ ลูกาแชนกา

 รายชื่อ 
 ลำดับ ชื่อ รูปภาพ เข้ารับตำแหน่ง พ้นจากตำแหน่ง 1 อาเลียกซันดร์ ลูกาแชนกา  90px| 20 กรกฎาคมพ.ศ. 2537  อยู่ในวาระ
# กุงแน
กุงแน  เป็นเมืองหลวงของอาณาจักรโคกูรยอของเกาหลีโบราณ ซึ่งตั้งอยู่ในแมนจูเรียและคาบสมุทรเกาหลีThe Capital City of Koguryo Viewed from the Satellite (enlarged edition) Northeast Asian History Foundation, Retrieved 2015-06-27 ป้อมปราการชั้นนอกมีความยาวทั้งสิ้น 2886 เมตร "Gungnae Fortress", Naver encyclopedia ตั้งอยู่ในเมืองจี่อัน มณฑลจี๋หลิน ทางตะวันออกเฉียงเหนือของจีน เนื่องจากมีความสำคัญทางประวัติศาสตร์และสถาปัตยกรรมที่โดดเด่น กุงแนจึงถูกกำหนดให้เป็นมรดกโลกโดยองค์การยูเนสโกในปี ค.ศ. 2004 เป็นส่วนหนึ่งของแหล่งมรดกโลกเมืองหลวงและสุสานของอาณาจักรโคกูรยอโบราณร่วมกับเมืองภูเขาฮวันโดและเมืองอนยอซานที่อยู่ใกล้เคียง ในภาคตะวันออกเฉียงเหนือของจีนในปัจจุบัน

 ประวัติศาสตร์ 
กุงแนได้รับเลือกให้เป็นเมืองหลวงโดย พระเจ้ายูรีแห่งโคกูรยอ ในช่วงเดือนที่ 10 ของปี ค.ศ. 3 เมืองนี้ถูกปล้นสะดมหลายครั้งจนกระทั่งกษัตริย์องค์ที่ 19 พระเจ้าควังแกโทมหาราชซึ่งขยายอาณาเขตของโคกูรยอออกไปอย่างมากและทำให้เมืองนี้เป็นที่น่าเกรงขามในเอเชียตะวันออกเฉียงเหนือWater Jung, 《Nation building:the geopolitical history of Korea》, University Press of America, 1998.  p.18 เมื่อพระเจ้าควังแกโทสวรรคตในปี ค.ศ. 413 พระราชโอรสของพระองค์พระเจ้าชังซูแห่งโคกูรยอได้สืบราชบัลลังก์และย้ายเมืองหลวงลงมายังเปียงยางในปี ค.ศ. 427Hyon-hui Yi, Song-su Pak, Naehyeon Yun, 《New history of Korea》, Jimoondang, 2005, p.224 Ho-tae Cheon, 《The Dreams of the Living and Hopes of the Dead:Goguryeo Tomb Murals》, Seoul National University Press, 2007.  p.4, p.10

ก่อนการล่มสลายของอาณาจักรโคกูรยอทำให้เมืองกุงแนตกเป็นของพันธมิตรชิลลา-ถัง เมื่อขุนพล ย็อน นัม-แซ็ง บุตรชายของยอนแกโซมุนยอมจำนนในปี ค.ศ. 666  และอาณาจักรโคกูรยอล่มสลายในปี ค.ศ. 668Djun Kil Kim, "Ths history of Korea, 2nd edition", The greenwood histories of the modern nations, , p.43 เมื่อกองทัพถังเข้ายึดเปียงยางและเข้าควบคุมตัวพระเจ้าโพจังแห่งโคกูรยอและ ย็อน นัม-ก็อนNortheast History Foundation, "Journal of Northeast Asian History" Vol.4 1-2. 2007. p.181
# สภากาชาดยูเครน
สภากาชาดยูเครน  เป็นสมาคมเพื่อมนุษยธรรมและการกุศลที่ไม่แสวงหาผลกำไรของประเทศยูเครน ดำเนินการในการจัดการภัยพิบัติ สุขภาพและการดูแล บริการติดตามSearching for Lost Relatives, General information, Consulate General of Ukraine in San Francisco กิจกรรมเยาวชน/อาสาสมัคร และการปกป้องศักดิ์ศรีความเป็นมนุษย์
 ประวัติในช่วงต้น 
สภากาชาดยูเครนก่อตั้งขึ้นในวันที่ 18 เมษายน ค.ศ. 1918 ในกรุงเคียฟ ในฐานะสมาคมมนุษยธรรมอิสระของสาธารณรัฐประชาชนยูเครน ภารกิจเร่งด่วนของสมาคมคือการช่วยเหลือผู้ลี้ภัยและเชลยศึก การดูแลคนพิการ เด็กกำพร้า การต่อสู้กับความอดอยากและโรคระบาด การสนับสนุนและการจัดที่พักผู้ป่วย โรงพยาบาล และโรงอาหารสาธารณะ

ตั้งแต่ ค.ศ. 1920 เมื่อยูเครนถูกรวมเป็นส่วนหนึ่งของสหภาพโซเวียต และจนถึง  ค.ศ. 1991 สภากาชาดยูเครนได้ทำหน้าที่เป็นส่วนหนึ่งของสภากาชาดโซเวียต
 ในช่วงสงครามโลกครั้งที่สอง 
เมื่อโครงสร้างของกองทัพผู้ก่อการกำเริบยูเครนรวมเป็นหนึ่งเดียวใน ค.ศ. 1943 สภากาชาดยูเครนได้ถูกก่อตั้งขึ้นใหม่โดยแยกมาจากสภากาชาดโซเวียต โดยในงานนี้ให้การดูแลทหารของกองทัพผู้ก่อการกำเริบยูเครนที่ป่วยและบาดเจ็บ ดึงดูดแพทย์ที่มีคุณสมบัติเหมาะสม เตรียมการจัดหาและการผลิตยา โรงพยาบาลใต้ดินที่มีอุปกรณ์ครบครัน และจัดชั้นเรียนสำหรับแพทย์และทหารใหม่ของกองทัพผู้ก่อการกำเริบยูเครนและเตรียมคู่มือทางการแพทย์พิเศษ
 บทบาทในปัจจุบัน 
thumb|อาสาสมัครทำการปฐมพยาบาลให้ผู้ประท้วงที่ได้รับบาดเจ็บในช่วงยูโรไมดาน

กฎหมายกาชาดผ่านความเห็นชอบจากรัฐสภายูเครนใน ค.ศ. 1999

ใน ค.ศ. 2001 สภากาชาดยูเครนมีผู้สนับสนุนและนักเคลื่อนไหวมากกว่า 6.3 ล้านคน องค์กรมีส่วนร่วมในโครงการด้านมนุษยธรรมมากกว่า 40 โครงการทั่วประเทศยูเครน ซึ่งส่วนใหญ่ได้รับทุนจากการบริจาคสาธารณะและความร่วมมือขององค์กร ตามการประเมินของตนเอง สมาคมให้บริการทุกปีแก่ผู้สูงอายุที่โดดเดี่ยวมากกว่า 105,000 คน ผู้พิการราว 23,000 คนในช่วงสงครามโลกครั้งที่สองและคนงานพิการ ทหารผ่านศึกมากกว่า 25,000 คน และผู้ใหญ่มากกว่า 8,000 คน พิการตั้งแต่ยังเด็ก นอกจากนี้ยังมีการให้ความช่วยเหลือเด็กกำพร้าและพิการด้วย"Червоний Хрест допоміг дітям-сиротам", by Zoryan Onyshkevych, Ukrainewstand, February 2001, in Ukrainian

สภากาชาดยูเครน (ตั้งแต่ปี 1993) เป็นสมาชิกของขบวนกาชาดและเสี้ยววงเดือนแดงนานาชาติ
# ยุน ชัน-ย็อง
ยุน ชัน-ย็อง (เกิด 25 เมษายน พ.ศ. 2544) เป็นนักแสดงชายชาวเกาหลีใต้ เขาเริ่มต้นอาชีพนักแสดงเด็ก และได้รับการยอมรับมากขึ้นสำหรับรูปลักษณ์ของเขาในซีรีส์ของเน็ตฟลิกซ์เรื่อง มัธยมซอมบี้ ปี พ.ศ. 2565

 ผลงาน 

 ภาพยนตร์ 
ปีชื่อเรื่องรับบทพ.ศ. 2557The Legacyฮัน ช็องโด (วัยเด็ก)Mourning Graveคัง อินซู (วัยเด็ก)Manholeซูช็อล (วัยเด็ก)พ.ศ. 2560My Son Is Pubertyอู ฮันช็อลMothersชงอุกพ.ศ. 2562Birthdayช็อง ซูโฮThe Fault Is Not Yoursจุนย็อง / จีกึนพ.ศ. 2563Light for the Youthอีชุน

 ละครโทรทัศน์ 
ปีชื่อเรื่องออกอากาศรับบทพ.ศ. 2556When a Man Falls in LoveMBCอี แจฮี (วัยเด็ก)มอนสตาร์Mnetช็อง ซ็อนอู (วัยเด็ก)พ.ศ. 2557Pluto SquadEBSอี อูจินกั๊บดง ถอดรหัสฆ่าtvNรยู แทโอ (วัยเด็ก)MamaMBCฮัน กือรูพ.ศ. 2558ฮวาจอง ชิงอำนาจชิงบัลลังก์ฮง ชูว็อน (วัยเด็ก)6 มังกรกำเนิดโชซอนSBSดังแซ (วัยเด็ก)Bubble GumtvNพัก รีฮวัน (วัยเด็ก)พ.ศ. 2559Blow BreezeMBCอี จังโก (วัยหนุ่ม)Dr. RomanticSBSคัง ทงจู (วัยหนุ่ม)พ.ศ. 2560ดวงใจฮาแบ็คtvNชิน ฮูเย (วัยหนุ่ม)The King in LoveMBCวังริน (วัยหนุ่ม)พ.ศ. 2561Oh, the MysteriousSBSคิม ชงซัม (วัยหนุ่ม)รักครั้งนี้ หัวใจ 17กง อูจิน (วัยหนุ่ม)พ.ศ. 2562Everything and Nothing โก มินแจหมอหัตถ์เทวดาอี กีซ็อกพ.ศ. 2563Nobody Knowsชู ทงมย็องเพลงรักอุ่นละมุนซึง จีมิน (cameo)

 เว็บซีรีส์ 
ปีชื่อเรื่องแพลตฟอร์มรับบทหมายเหตุพ.ศ. 2565มัธยมซอมบี้เน็ตฟลิกซ์อี ช็องซานBoys FlightKT SeasonYoon Takฤดูกาลที่ 1–2
# เดอะมิสเตริโอส์
เดอะมิสเตริโอส์ (The Mysterios) เป็นแท็กทีมนักมวยปล้ำอาชีพชาวอเมริกันสังกัด ดับเบิลยูดับเบิลยูอี ประกอบด้วย เรย์ มิสเตริโอ และลูกชาย ดอมินิก มิสเตริโอ เป็นแชมป์ ดับเบิลยูดับเบิลยูอี สแมคดาวน์ แท็กทีม แชมเปียนชิป นอกจากนี้ยังเป็นพ่อลูกคู่แรกที่ได้แชมป์แท็กทีมใน ดับเบิลยูดับเบิลยูอี

ผลงาน
โปรเรสต์ลิงอิลลัสเตรเตด
 Rookie of the Year (2020) – โดมินิก
WWE
ดับเบิลยูดับเบิลยูอี สแมคดาวน์ แท็กทีม แชมเปียนชิป (1 time)
 Bumpy Award (1 time)
 Tag Team of the Half-Year (2021)
# สงครามโตโยตา
สงครามโตโยตา (,) หรือ มหาสงครามโตโยตา เป็นช่วงท้ายของความขัดแย้งชาด–ลิเบียที่เกิดขึ้นใน ค.ศ. 1987 สงครามสู้รบทางเหนือของชาดและพรมแดนชาด–ลิเบีย สงครามนี้ได้ชื่อมาจากรถกระบะโตโยต้า โดยเฉพาะโตโยต้า ไฮลักซ์และโตโยต้า แลนด์ครูเซอร์ที่ทหารชาดใช้ในการเคลื่อนพลและต่อสู้กับฝ่ายลิเบีย สงครามโตโยตาจบลงด้วยความพ่ายแพ้อย่างย่อยยับของลิเบีย ซึ่งแหล่งข้อมูลอเมริกันระบุว่าลิเบียเสียทหาร 7,500 คน คิดเป็นหนึ่งในสิบของกองทัพ และยุทโธปกรณ์เสียหายหรือถูกยึดเป็นมูลค่ากว่า 1.5 พันล้านดอลลาร์สหรัฐ ขณะที่ฝ่ายชาดเสียทหารเพียง 1,000 คน

สงครามโตโยตาเริ่มขึ้นเมื่อลิเบียยึดครองตอนเหนือของชาดใน ค.ศ. 1983 หลังมูอัมมาร์ กัดดาฟี ผู้นำลิเบียปฏิเสธไม่ยอมรับความชอบธรรมของฮิเซน ฮาเบร ประธานาธิบดีชาด ฝ่ายลิเบียได้รับการสนับสนุนทางทหารจากกลุ่มรัฐบาลเปลี่ยนผ่านแห่งชาติ (GUNT) ในการโค่นล้มฮาเบร แต่แผนการนี้ล้มเหลวเมื่อฝรั่งเศสเข้าแทรกแซงในปฏิบัติการมันตาและปฏิบัติการเอแปร์วีเยที่หยุดยั้งการรุกของลิเบียไว้ที่เหนือเส้นขนานที่ 16 องศาเหนือ ซึ่งเป็นพื้นที่แห้งแล้งและมีคนอาศัยอยู่น้อยของชาด

ค.ศ. 1986 กลุ่ม GUNT ขัดแย้งกับกัดดาฟี ทำให้ลิเบียเสียความชอบธรรมในการคงกำลังทหารในชาด ฮาเบรฉวยโอกาสนี้สั่งยกทัพข้ามเส้นขนานที่ 16 ในเดือนธันวาคม ภายในสามเดือน ฮาเบรที่ใช้ยุทธวิธีกองโจรและการสงครามตามแบบสามารถยึดพื้นที่ทางเหนือคืนจากลิเบียได้เกือบทั้งหมด ชาดกับลิเบียตกลงหยุดยิงในเดือนกันยายน ค.ศ. 1987 แต่ทั้งสองฝ่ายไม่สามารถตกลงเรื่องข้อพิพาทฉนวนเอาซู จนใน ค.ศ. 1994 ศาลยุติธรรมระหว่างประเทศตัดสินให้ฉนวนเอาซูเป็นของชาด
# หอศิลป์ภาพเหมือนแห่งชาติ (ลอนดอน)
หอศิลป์ภาพเหมือนแห่งชาติ  คือหอศิลป์ในกรุงลอนดอน สหราชอาณาจักรที่รวบรวมภาพชาวบริติชที่มีความสำคัญทางประวัติศาสตร์และมีชื่อเสียง โดยเป็นหอศิลป์ที่อุทิศให้กับการจัดแสดงภาพบุคคลแห่งชาติแห่งแรกของโลกเมื่อแรกเปิดเมื่อ ค.ศ. 1856 ย้ายมายังสถานที่ตั้งปัจจุบันที่ใน ค.ศ. 1896 ใกล้จตุรัสทราฟัลการ์ติดกับหอศิลป์แห่งชาติ
# อันนา ปัฟลอฟนาแห่งรัสเซีย
อันนา ปัฟลอฟนาแห่งรัสเซีย (;  - 1 มีนาคม ค.ศ. 1865) พระองค์เป็นสมเด็จพระราชินีแห่งเนเธอร์แลนด์ พระมเหสีในพระเจ้าวิลเลิมที่ 2 แห่งเนเธอร์แลนด์ และเป็นผู้รักชาติชาวรัสเซียที่รักษาขนบธรรมเนียมในพระราชสำนักที่เข้มงวดในเนเธอร์แลนด์ซึ่งพระองค์ไม่รู้สึกเหมือนอยู่ในวังและเป็นแกรนด์ดัชเชสแห่งรัสเซียมากกว่าราชินีดัตช์พระองค์ทรงไม่มีอิทธิพลทางการเมืองแต่มีความกระตือรื้อร้นในการกุศล

 ชีวิตวัยเยาว์ 
อันนา ปัพลอฟนา พระราชสมภพในปี 1795 ที่พระราชวังกัสตินา เป็นพระราชบุตรพระองค์ที่ 8 และพระราชธิดาพระองค์ที่ 6 ในจักรพรรดิพอลที่ 1 แห่งรัสเซียกับจักรพรรดินีมาเรีย เฟโอโดรอฟนา (ประสูติ โซฟี โดโรเทอาแห่งเวือร์ทเทิมแบร์ค) พระองค์มีพระยศเดิมว่า แกรนด์ดัชเชสอันนา ปัฟลอฟนาแห่งรัสเซีย พระราชบิดาได้ขึ้นครองราชย์เป็นจักรพรรดิในปี ค.ศ. 1796 และถูกถอดจากราชบัลลังก์และถูกลอบปลงพระชนม์ในปี ค.ศ. 1801 เมื่อพระชนมายุ 6 ขวบ อะเล็คซันดร์ พระเชษฐาของพระองค์ได้ขึ้นครองราชย์

พระองค์ได้รับการเลี้ยงดูจากพระราชมารดาที่ซาร์สโกเย เซลโลกับพระอนุชาของพระองค์คือ นิโคลัสกับมิคาอิล ได้รับการฝึกสอนโดยลูอีเซอ เด ไซบอร์ก ชาวสวิส และได้รับการศึกษาอย่างกว้างขวาง รวมถึงภาษาต่างประเทศ (ฝรั่งเศส เยอรมัน และรัสเซีย) และคณิตศาสตร์Hélène J. de Muij-Fleurke, Anna Paulovna, in: Digitaal Vrouwenlexicon van Naderland. URL: http://resources.huygens.knaw.nl/vrouwenlexicon/lemmata/data/AnnaPaulovna [13/01/2014] พระองค์ทรงมีพระปรีชาสามารถด้านหัตถกรรมและการวาดภาพ

พระองค์มีความสัมพันธ์ใกล้ชิดกับพระเชษฐาของพระองค์ จักรพรรดิอะเล็คซันดร์ แต่ใกล้ชิดกับพระราชมารดาและพระอนุชาทั้งสองพระองค์มากที่สุด จักรพรรดินิโคลัสและมิคาอิลในอนาคต ซึ่งพระองค์ต้องติดต่อด้วยพระราชหัตถเลขาตลอดพระชนม์ชีพเมื่อเสด็จออกจากรัสเซีย หลังจากพระราชมารดาเสด็จสวรรคตในปี ค.ศ. 1828 พระองค์ก็ทรงพึ่งพากับนิโคลัสเป็นอย่างมาก ซึ่งตอบสนองด้วยความช่วยเหลือทุกอย่างเมื่อพระองค์ทรงขึ้นครองราชย์ในปี ค.ศ. 1825 มีความสัมพันธ์ที่ดีพอสมควรกับพระราชมารดา มาเรีย แต่ความสัมพันธ์ระหว่างอันนากับเยกาเจรีนา พระเชษฐภคินีของพระองค์ไม่เคยดีเลย

ในปี ค.ศ. 1809 จักรพรรดินโปเลียนที่ 1 แห่งฝรั่งเศส ทรงขออภิเษกสมรสกับอันนาหลังจากล้มเหลวในการรักษาความปลอดภัยให้กับเยกาเจรีนาเป็นเจ้าสาวที่มีศักยภาพ พระราชมารดาของพระองค์ทรงชะลอคำตอบของพระองค์นานพอที่จะทำให้นโปเลียนหมดความสนใจและอภิเษกสมรสกับอาร์ชดัชเชสมารี หลุยส์พระราชธิดาพระชันษา 18 ปีของจักรพรรดิออสเตรีย ในปี ค.ศ. 1810 ต่อมาพระองค์ได้รับคำแนะนำ ให้อภิเษกสมรสกับดยุกแห่งแบร์รีหรือดยุกแห่งแคชเรนซ์

 การอภิเษกสมรสและพระราชบุตร 
thumb|200px|อันนา ปัฟลอฟนาแห่งรัสเซีย ระหว่าง ค.ศ. 1824 ถึง ค.ศ. 1825
เมื่อวันที่ 14 กุมภาพันธ์ ค.ศ. 1816 ที่อาสนวิหารซาเปลของพระราชวังฤดูหนาว ในเซนต์ปีเตอส์เบิร์ก พระองค์ทรงอภิเษกสมรสกับเจ้าชายแห่งออเรนจ์ ซึ่งต่อมาเป็นพระเจ้าวิลเลิมที่ 2 แห่งเนเธอร์แลนด์ โดยมีพระราชบุตร 5 พระองค์ คือ
 พระเจ้าวิลเลิมที่ 3 แห่งเนเธอร์แลนด์
 เจ้าชายอเล็กซานเดอร์แห่งเนเธอร์แลนด์
 เจ้าชายเฮนรีแห่งเนเธอร์แลนด์ (ค.ศ. 1820–1879)
 เจ้าชายเออร์เนต แคชเมียร์แห่งเนเธอร์แลนด์
 เจ้าหญิงโซฟีแห่งเนเธอร์แลนด์
# ซันตามารีอาดีกอลเลมัจโจ
ซันตามารีอาดีกอลเลมัจโจ  เป็นโบสถ์สร้างขึ้นในสมัยกลาง ตั้งอยู่ในลากวีลา ในอดีตเคยเป็นที่ตั้งของปาปัลจูบิลีของพระสันตะปาปาเซเลทีนที่ 5 ซึ่งร่างของท่านได้รับการฝังไว้ใต้โบสถ์ โบสถ์สร้างขึ้นตามสถาปัตยกรรมโรมาเนสก์และกอธิกแบบอาบรุซโซ 

ส่วนโดมของโบสถ์พังลงมาหลังจากเกิดแผ่นดินไหวปี 1461 ส่วนในเหตุแผ่นดินไหวปี 2009 ส่งผลให้ผนังกำแพงของโบสถ์พังลงมา
# พุทธเทพ ภัฏฏาจารย์
พุทธาเทพ ภัฏฏาจารย์ (อักษรโรมัน: Buddhadeb Bhattacharjee, เกิด 1 มีนาคม 1944) เป็นนักการเมืองและอดีตสมาชิกโปลิตบูโรพรรคคอมมิวนิสต์มาร์กซิสต์อินเดีย อดีตมุขยมนตรีรัฐเบงกอลตะวันตกจากปี 2000 ถึง 2011

ภัฏฏาจารย์เคยเป็นสมาชิกสภานิติบัญญัติเขตเลือกตั้งชทวปุระเป็นเวลา 24 ปี จนสิ้นสุดวาระในปี 2011 หลังแพ้ให้กับมุขยมนตรี มาณิษ คุปตะ"Buddhadeb loses at Jadavpur constituency", Hindustan Times, May 14, 2011.  ใน[2011 West Bengal state assembly election|การเลือกตั้งปี 2011]] เขาเป็นมุขยมนตรีรัฐเบงกอลตะวันตกคนที่สองที่แพ้หารเบือกตั้งในเขตเลือกตั้งของตน คนแรกคือปรฟุลละ จันทรเสน ในปี 1967"Buddhadeb loses from Jadavpore" , Yahoo! News, May 13, 2011.

ขณะดำรฝตำแหน่งมุขยมนตรีรัฐ เขาเคยมีความพยายามในการทำให้รัฐเป็นอุตสาหกรรมมากขึ้น, เคยตกอยู่ในข้อพิพาทที่ดินในสิงคุร, เหตุการณ์ที่นันทิคราม," Exit Buddhadeb, man who saw beyond ideological convictions", The Economic Times, May 14, 2011.  และเหตุการณ์ที่เนตาอี (Netai)" CPM pays for Netai, suffers losses in Junglemahal", Indian Express, May 14, 2011.